Ο εαυτούλης μου

Ο εαυτούλης μου είναι ελληνική κωμική ταινία σε παραγωγή Νόβακ Φιλμ και σε σκηνοθεσία Ορέστη Λάσκου.

Πλοκή 

Ο Γιάγκος Αγγελής (Λάμπρος Κωνσταντάρας) είναι διευθυντής ενός εργοστασίου και τα έχει όλα στη ζωή του: υγεία, χρήματα, φίλους. Είναι αρραβωνιασμένος πέντε χρόνια με την Ελένη (Μπεάτα Ασημακοπούλου) και δεν λέει να την παντρευτεί, ενώ διατηρεί παράλληλα σχέση και με την γραμματέα του Λιλή (Άννα Μαντζουράνη) που θέλει να την παντρέψει μ' έναν άβουλο υπάλληλό του που είναι ερωτευμένος μαζί της για να την έχει του χεριού του.

Όταν η χήρα του ιδιοκτήτη του εργοστασίου, Αλεξάνδρα Παπαγιώργου (Μιράντα Μυράτ), του λέει πως θέλει να ξαναπαντρευτεί, εκείνος τη φλερτάρει αδιαφορώντας για την αρραβωνιαστικιά του. Μην μπορώντας ν' αντέξουν οι γύρω του τη συμπεριφορά του, τον εγκαταλείπουν όλοι και μένει μόνος του με τον εαυτό του.

Ηθοποιοί 
 Λάμπρος Κωνσταντάρας - Γιάγκος Αγγελής
 Μπεάτα Ασημακοπούλου - Ελένη Αντωνιάδη
 Άννα Μαντζουράνη  - Λιλή
Μιράντα Μυράτ - Αλεξάνδρα Παπαγιώργου
Δημήτρης Νικολαΐδης - γιατρός Νικολάου
Θανάσης Μυλωνάς - Αλέκος Ροδινός
 Γιώργος Γαβριηλίδης - Ιωακείμ Ντάνος
 Ζωή Φυτούση - Ουρανία
Κώστας Πίτσιος - Αλεξίου
Κώστας Μεντής - Φώτης

Παραγωγή 
Η ταινία προβλήθηκε τη σεζόν 1963-1964 κόβοντας 80.053 εισιτήρια και κατατάχθηκε στην 52η θέση ανάμεσα σε 92 ταινίες της ίδιας σεζόν. 

Το 1976, το μυθιστόρημα του Δημήτρη Ψαθά "Η αυτού εξοχότης, εγώ" στο οποίο βασίστηκε το σενάριο της ταινίας διασκευάστηκε και για το ραδιόφωνο με τους ηθοποιούς Γιάννη Γκιωνάκη, Χαριτίνη Καρόλου, Όλγα Πολίτου, Σταύρο Ξενίδη και Νίκο Απέργη.

Παραπομπές

Εξωτερικοί σύνδεσμοι 
 Ο εαυτούλης μου στην Ταινιοθήκη της Ελλάδος
Ο εαυτούλης μου στην IMBd

Ελληνικές ταινίες
Ταινίες του 1964
Ελληνόφωνες ταινίες
Ελληνικές ασπρόμαυρες ταινίες
Ελληνικές κωμικές ταινίες
Ταινίες σε σκηνοθεσία Ορέστη Λάσκου
Ταινίες σε σενάριο Ορέστη Λάσκου
Ταινίες βασισμένες σε θεατρικά έργα
Ταινίες γυρισμένες στην Ελλάδα
Ταινίες παραγωγής Νόβακ Φιλμ